ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசி வழங்கல் நிலவரம் மற்றும் முன்னேற்றம் குறித்து மாநிலங்கள்/யூனியன் பிரதேசங்களுடன் மத்திய அரசு ஆய்வு
கொவிட்-19 தடுப்பூசி வழங்கலின் முன்னேற்றம் குறித்து மாநிலங்கள்/யூனியன் பிரதேசங்களின் சுகாதாரச் செயலாளர்கள் மற்றும் தேசிய சுகாதார இயக்க நிர்வாக இயக்குநர்களுடன் மத்திய சுகாதாரச் செயலாளர் திரு ராஜேஷ் பூஷன் காணொலி மூலம் இன்று ஆய்வு செய்தார்.
தடுப்புமருந்து வழங்கலின், குறிப்பாக இரண்டாம் டோஸ் தடுப்பூசியின், வேகத்தையும் அளவையும் அதிகரிக்குமாறு மாநிலங்களும் யூனியன் பிரதேசங்களும் கூட்டத்தின் போது அறிவுறுத்தப்பட்டன.
2021 அக்டோபர் 21 அன்று 100 கோடி தடுப்பூசிகள் எண்ணிக்கையை நாடு எட்டியுள்ள நிலையில் இன்றையக் கூட்டம் நடைபெற்றது.
தகுதியுள்ள பயனாளிகளில் குறிப்பிடத்தக்க அளவினர் அவர்களது இரண்டாம் டோசை இன்னும் பெறவில்லை என்று தெரிவித்த சுகாதாரச் செயலாளர், அவர்களை சென்றடைவதற்கான நடவடிக்கைகளை எடுக்குமாறு மாநிலங்கள் மற்றும் யூனியன் பிரதேசங்களைக் கேட்டுக் கொண்டார்.
நாடு தழுவிய தடுப்பூசி வழங்கல் நடவடிக்கையின் கீழ் தகுதியுடைய அனைத்து மக்களுக்கும் இந்த வருடத்தின் இறுதிக்குள் தடுப்பூசி செலுத்த திட்டமிடப்பட்டு இருப்பதால் தடுப்புமருந்து வழங்கும் வேகத்தை அதிகரிக்குமாறு மாநிலங்கள் மற்றும் யூனியன் பிரதேசங்கள் அறிவுறுத்தப்பட்டன.
தடுப்பூசிப் பெற்றுள்ள மக்கள் குறைந்த அளவு உள்ள மாவட்டங்களை அடையாளம் கொண்டு அவற்றுக்கு முன்னுரிமை அளிக்க மாநிலங்கள் மற்றும் யூனியன் பிரதேசங்கள் கேட்டுக் கொள்ளப்பட்டன.
சுகாதார அமைச்சகத்தின் கூடுதல் செயலாளர் டாக்டர் மனோகர் அக்னானி உள்ளிட்ட மூத்த அதிகாரிகள் கூட்டத்தில் கலந்துகொண்டனர்.
உலகின் மிகப்பெரிய இத்தகைய நடவடிக்கைகளில் ஒன்றான இந்தியாவின் நாடு தழுவிய கொவிட்-19 தடுப்பூசி வழங்கல் 2021 ஜனவரி 16 அன்று பிரதமர் திரு நரேந்திர மோடியால் தொடங்கி வைக்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1765989
பிரதமர் அலுவலகம்
இந்திய ராணுவத்திற்கு மேம்படுத்தப்பட்ட ஆகாஷ் ஏவுகணை மற்றும் 12 சுவாதி என்ற ஆயுதங்களைக் கண்டறியும் ரேடார்கள்  ஆகியவற்றை கொள்முதல் செய்வதற்காக ரூ. 9100 கோடி மதிப்பிலான ஒப்பந்தங்களில் பாதுகாப்பு அமைச்சகம் கையெழுத்து
தற்சார்பு நிலையை ஊக்குவிக்கும் இந்த முயற்சி வரவேற்கத்தக்கது, குறிப்பாக குறு, சிறு மற்றும் நடுத்தர தொழில் நிறுவனங்கள் துறைக்கு உதவிகரமாக இருக்கும் என்று பிரதமர் கருத்து தெரிவிப்பு
இந்திய ராணுவத்திற்கு மேம்படுத்தப்பட்ட ஆகாஷ் ஏவுகணை மற்றும் 12 சுவாதி என்ற ஆயுதங்களைக் கண்டறியும் ரேடார்கள்  ஆகியவற்றை கொள்முதல் செய்வதற்காக ரூ. 9100 கோடி மதிப்பிலான ஒப்பந்தங்களில் பாதுகாப்பு அமைச்சகம் மார்ச் 30, 2023 அன்று கையெழுத்திட்டு இருப்பதாக பாதுகாப்பு அமைச்சக அலுவலகத்தின் ட்விட்டர் பதிவு தெரிவித்தது.
இந்திய பாதுகாப்பு அமைச்சக அலுவலகத்தின் ட்விட்டர் பதிவிற்கு பதிலளித்துள்ள பிரதமர் கூறியதாவது:
“தற்சார்பு நிலையை ஊக்குவிக்கும் இந்த முயற்சி வரவேற்கத்தக்கது, குறிப்பாக குறு, சிறு மற்றும் நடுத்தர தொழில் நிறுவனங்கள் துறைக்கு உதவிகரமாக இருக்கும்.”
மத்திய அமைச்சரவை
இந்தியா – கம்போடியா இடையே தொலைத் தொடர்புத்துறையில் ஒத்துழைப்பதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா – கம்போடியா இடையே தொலைத் தொடர்புத்துறையில் ஒத்துழைப்பதற்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்தப் புரிந்துணர்வு ஒப்பந்தம் மார்ச் 2019ல் கம்போடியாவில் கையெழுத்தானது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 202.43 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 202.42 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 4.90 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858208
ரெயில்வே அமைச்சகம்
கொரோனா முடக்க காலத்தில் 4621 ஷ்ரமிக் சிறப்பு ரயில்கள் : மத்திய அமைச்சர் பியூஷ் கோயல் தகவல்
மக்களவையில் எழுத்துபூர்வமாக தாக்கல் செய்த பதிலில் ரயில்வே அமைச்சர் திரு.பியூஷ் கோயல் கூறியதாவது:
ரயில் சேவைகள், படிப்படியாக சிறப்பு ரயில்களாக தொடங்கப்பட்டன.
i) 15 இணை ராஜ்தானி ரயில்கள் கடந்த மே 12ம் தேதி முதல் தொடங்கப்பட்டன.
 கடந்த ஜூன் 1ம் தேதி முதல் 100 இணை சிறப்பு ரயில்கள் தொடங்கப்பட்டன.
 43 இணை சிறப்பு ரயில்கள் கடந்த 12ம் தேதி முதல் தொடங்கப்பட்டன.
 705 புறநகர் ரயில் சேவைகள் மேற்கு மற்றும் மத்திய ரயில்வேயில் கடந்த ஜூன் 15ம் தேதி முதல் தொடங்கப்பட்டன.
 மாநிலங்கள் ஒருங்கிணைப்புடன் விநாயகர் சதுர்த்தி, ஐஐடி, நீட் , என்டிஏ தேர்வுகளுக்கு கூடுதல் சிறப்பு ரயில்கள் இயக்கப்பட்டன.
இந்திய ரயில்வேயில் சூரிய மின்சக்தி உற்பத்தி மையங்கள் மற்றும் காற்று மின்சக்தி மையங்கள் அமைக்க நடவடிக்கை எடுக்கப்பட்டுள்ளன. 102.8 மெகாவாட் திறனுள்ள மேற்கூரை சூரிய மின்சக்தி நிலையங்கள் தொடங்கப்பட்டன.
4.7 மெகா வாட் திறனுள்ள சூரிய மின்சக்தி நிலையம் நிலப் பகுதியில் தொடங்கப்பட்டன. சட்டீஸ்கரில் 50 மெகா வாட் சூரிய மின்சக்தி நிலையம் அமைக்கும் பணி நடந்து வருகிறது. 103.4 மெகா வாட் காற்றாலை மின் சக்தி நிலையங்கள் அமைக்கப்பட்டுள்ளன.
கொரோனா முடக்க காலத்தில் வெளி மாநிலங்களில் சிக்கிய புலம் பெயர் தொழிலாளர்களை அழைத்து வர 01.05.2020 முதல் ஆகஸ்ட் 31ம் தேதி வரை 4621 ஷ்ரமிக் சிறப்பு ரயில்கள் மாநில அரசுகளின் வேண்டுகோள்படி இயக்கப்பட்டன.
மொத்த அகல பாதையின் தூரம் 63,631 கி.மீ. கடந்த ஏப்ரல் 1ம் தேதி வரை 39,866 கி.மீ தூரம் ரயில் பாதை மின்மயமாக்கப்பட்டுள்ளது.
ரயில்வே துறைக்கு 2030ம் ஆண்டு வரை ரூ.50 லட்சம் கோடி முதலீடு தேவைப்படுகிறது. இதற்காக பொதுத்துறை மற்றும் தனியார் துறை பங்களிப்புடன் சில நடவடிக்கைகளே மேற்கொள்ள திட்டமிடப்பட்டு வருகிறது. தேர்ந்தெடுக்கப்பட்ட வழித்தடங்களில், உலக தரத்தில் நவீன ரயில்களை தனியார் பங்களிப்புடன் இயக்க முயற்சி மேற்கொள்ளப்பட்டுள்ளது. 109 இடங்களுக்கு பொதுத்துறை மற்றும் தனியார் பங்களிப்புடன் ரயில்களை இயக்குவதற்கான வேண்டுகோள் கடந்த ஜூலை 1ம் தேதி விடுக்கப்பட்டது.
கொரோனா கால நெருக்கடியை சமாளிக்க, இந்திய ரயில் 5231 ஏ.சி அல்லாத ரயில் பெட்டிகளை, தற்காலிக கோவிட் தனிமை பெட்டிகளாக மாற்றியது.
கிஷான் ரயில் திட்டம் மூலம், வேளாண்துறை அமைச்சகத்துடன் ஆலோசனை செய்து காய்கறிகள் மற்றும் பழங்கள் மற்றும் பூக்களை கொண்டு செல்ல மகாராஷ்டிரா, பீகார், ஆந்திரா, கர்நாடகா, தில்லி ஆகிய இடங்களில் கிஷான் ரயில்கள் இயக்கப்படுகின்றன குறிப்பிட்டுள்ளார்.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் : https://pib.gov.in/PressReleasePage.aspx?PRID=1655115
--------
(Visitor Counter : 114
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 192.12 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 14,996 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 2,346 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,94,801 என அதிகரித்துள்ளது.
கடந்த 24 மணி நேரத்தில் 2,323 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.47 சதவீதம் ஆகும்
வாராந்திர பாதிப்பு விகிதம் 0.51 சதவீதம் ஆகும்
இதுவரை மொத்தம் 84.63 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,99,382 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1827094
மனித வள மேம்பாட்டு அமைச்சகம்
இந்திய உயர்கல்வி ஆணைய வரைவு மசோதா குறித்து 2018 ஜூலை 15 வரை 7529 ஆலோசனைகள் பெறப்பட்டுள்ளன
பல்கலைக்கழக மானியக்குழு  சட்டத்தை ரத்து செய்துவிட்டு இந்திய உயர்கல்வி ஆணையம்  அமைப்பதற்கு மத்திய மனிதவள மேம்பாட்டு அமைச்சகம் இந்திய உயர்கல்வி ஆணைய வரைவு மசோதாவை தயாரித்துள்ளது.
இந்திய உயர்கல்வி ஆணைய வரைவு மசோதா 2018-ஐ பொதுமக்கள் பார்வைக்காக 27.06.2018-அன்று அமைச்சகம் வெளியிட்டது. கல்வியாளர்கள், சம்பந்தப்பட்ட துறையினர், பொதுமக்கள் ஆகியோர் 20.07.2018-க்கு முன் கருத்துகளையும், ஆலோசனைகளையும் தெரிவிக்குமாறு கேட்டுக்கொள்ளப்பட்டது. நாடாளுமன்ற உறுப்பினர்கள், மாநில அரசுகள், கல்வியாளர்கள், ஆசிரியர் சங்கங்கள், வர்த்தக சபைகள், மாணவர்கள் என பலதரப்பினரும் 2018 ஜூலை 15 வரை 7529 ஆலோசனைகள் / கருத்துகளை அனுப்பியுள்ளனர். பொதுமக்களின் கருத்துகள் அடிப்படையில் வரைவு மசோதாவில் பொருத்தமான மாற்றங்கள் செய்யப்படும்.
இந்தத் தகவலை மத்திய மனிதவள மேம்பாட்டுத்துறை இணையமைச்சர் டாக்டர். சத்யபால் சிங் இன்று  மாநிலங்களவையில் எழுத்து மூலம் அளித்த பதிலில் தெரிவித்தார்.
----
(Visitor Counter : 114
கலாசாரத்துறை அமைச்சகம்
100 கோடி தடுப்பூசிகளின் மைல்கல் சாதனையைக் கொண்டாடும் வகையில் மாமல்லபுரம் கோவில்கள் உள்ளிட்ட 100 நினைவுச்சின்னங்களை இந்திய தொல்பொருள் ஆய்வு மையம் மூவண்ணத்தில் ஒளிரச் செய்தது
இந்தியாவின் 100 கோடித் தடுப்பூசிகள் மைல்கல் சாதனையைக் கொண்டாடும் வகையில் 100 நினைவுச்சின்னங்களை மூவண்ணத்தில் கலாச்சார அமைச்சகத்தின் இந்திய தொல்பொருள் ஆய்வு மையம் ஒளிரச் செய்தது.
கொவிட் பெருந்தொற்றுக்கு எதிரானப் போரில் இடைவிடாது பங்களித்த கொரோனா வீரர்களுக்கு மரியாதை மற்றும் நன்றி செலுத்துவதன் அடையாளமாக இந்த நடவடிக்கை முன்னெடுக்கப்பட்டது.
யுனெஸ்கோவின் உலக பாரம்பரியத் தலங்களான தில்லியில் உள்ள செங்கோட்டை, ஹுமாயுன் கல்லறை மற்றும் குதுப்மினார், உத்தரபிரதேசத்தின் ஆக்ரா கோட்டை மற்றும் ஃபதேபூர் சிக்ரி, ஒடிசாவில் உள்ள கோனார்க் கோவில், தமிழ்நாட்டில் உள்ள மாமல்லபுரம் ரத கோவில்கள், கோவாவில் உள்ள புனித பிரான்சிஸ் ஆஃப் அசிசி தேவாலயம், கஜுராஹோ, ராஜஸ்தானில் உள்ள சித்தூர் மற்றும் கும்பல்கர் கோட்டைகள், பீகாரில் உள்ள பழங்கால நாளந்தா பல்கலைக்கழகம் மற்றும் குஜராத்தில் உள்ள தோலவீரா உள்ளிட்ட 100 இடங்கள் ஒளியூட்டப்பட்டன.
தொற்றுநோயைத் திறம்பட எதிர்கொண்டதற்காகவும், மனிதகுலத்திற்கு அவர்களின் தன்னலமற்ற சேவைகளுக்காகவும் கொரோனா வீரர்கள், தடுப்பூசி வழங்குவோர், துப்புரவுப் பணியாளர்கள், துணை மருத்துவ பணியாளர்கள், காவல்துறையினர் போன்றவர்களுக்கு நன்றி தெரிவிக்க 100 நினைவுச்சின்னங்கள் 2021  இன்று இரவு மூன்று வண்ணங்களில் ஒளிரும்.
வைரஸ் பரவுவதைக் கட்டுப்படுத்துவதிலும், மூன்றாம் அலையை தடுப்பதிலும் தடுப்பூசி முக்கிய பங்கு வகித்தது. 100 கோடி கொவிட் தடுப்பூசி டோஸ்கள் வழங்கியதன் மூலம் சீனாவைத் தவிர இந்த சாதனையைச் செய்துள்ள ஒரே நாடு இந்தியா ஆகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1765536
பாதுகாப்பு அமைச்சகம்
அமெரிக்காவின் அலாஸ்கா வைன்ரைட் துறைமுகத்தில் நடைபெறும் "யுத் அபயாஸ்-23" பயிற்சியில் பங்கேற்க இந்திய குழு புறப்பட்டது
அமெரிக்காவின் அலாஸ்காவில் உள்ள வெயின்ரைட் துறைமுகத்தில் திங்கள் கிழமை முதல் அக்டோபர் 8 வரை 19வது "யுத் அபயாஸ்" பயிற்சி நடத்தப்பட உள்ளது. இது இந்திய ராணுவமும், அமெரிக்க ராணுவமும் இணைந்து ஆண்டுதோறும் மேற்கொள்ளும் பயிற்சியாகும்.
இரு நாட்டின் ராணுவம் பங்கேற்கும் முந்தைய 18வது பயிற்சி கடந்த 2022 நவம்பரில் இந்தியாவின் உத்தரகாண்ட் மாநிலத்தில் உள்ள அவுலியில் நடத்தப்பட்டது.
அமெரிக்காவில் நடைபெறும் பயிற்சியில் 350 வீரர்கள் கொண்ட இந்திய ராணுவக் குழு பங்கேற்கிறது. இந்திய தரப்பில் இருந்து முன்னணி பட்டாலியன் மராத்தா லைட் காலாட்படை படைப்பிரிவுடன் இணைக்கப்பட்டுள்ளது.
1-24 காலாட்படை பட்டாலியன் 1 வது படையணி போர் குழு அமெரிக்க தரப்பில் இருந்து பங்கேற்கும்.
ஐக்கிய நாடுகள் சபையின் அமைதி காக்கும் நடவடிக்கைகளை மேற்கொள்வதில் இயங்கும் தன்மையை மேம்படுத்த இரு தரப்பும் தொடர்ச்சியான தந்திரோபாய பயிற்சிகளை மேற்கொள்ளும். இரு தரப்பைச் சேர்ந்த வீரர்களும் தங்கள் அனுபவங்கள் மற்றும் சிறந்த நடைமுறைகளைப் பகிர்ந்து கொள்ள விரிவான ஆலோசனைகளை மேற்கொள்ள உள்ளனர்.
ஐக்கிய நாடுகளின் ஆணையின் அத்தியாயம்-7ன் கீழ், ‘மலைப் பகுதிகள் அதீத காலநிலை நிலைகளில் ஒரு ஒருங்கிணைந்த போர்க் குழுவைப் பணியமர்த்துதல் என்ற மையக்கருத்தின் அடிப்படையில் இந்த பயிற்சி நடைபெறுகிறது.
பிரதமர் அலுவலகம்
பிரதமர் திரு. நரேந்திர மோடி ஓமன் சுல்தானுடன் தொலைபேசியில் கலந்துரையாடல்
பிரதமர் திரு. நரேந்திர மோடி இன்று ஓமன் சுல்தான் மாட்சிமைக்குரிய ஹைத்தம் பின் டாரிக் உடன் தொலைபேசியில் கலந்துரையாடினார்.
கொவிட்-19 நோய்த் தொற்று சூழ்நிலையில் ஏற்பட்டுள்ள சுகாதார மற்றும் பொருளாதார சவால்கள் பற்றி இரு தலைவர்களும் பேசினர். இதைக் கட்டுப்படுத்த தங்கள் நாடுகளில் மேற்கொள்ளப்படும் நடவடிக்கைகள் பற்றி அவர்கள் கருத்துகள் பகிர்ந்து கொண்டனர். இந்த நெருக்கடியைக் கையாள்வதில் இரு நாடுகளும் சாத்தியமான வழிகளில் இருதரப்பு ஆதரவை பகிர்ந்து கொள்வதற்கு இருவரும் ஒப்புக்கொண்டனர்.
இப்போதைய சூழ்நிலையில் ஓமனில் இருக்கும் இந்திய சமுதாயத்தினரின் நலன் மற்றும் பாதுகாப்புக்கு உத்தரவாதம் அளிப்பதாக பிரதமர் திரு. நரேந்திர மோடியிடம் மாட்சிமைக்குரிய சுல்தான் கூறினார். இந்தியாவில் உள்ள ஓமன் குடிமக்களுக்கு சமீபத்தில் அளித்த உதவிக்காக பிரதமர் திரு. மோடிக்கு அவர் நன்றி தெரிவித்துக் கொண்டார்.
மாட்சிமைக்குரிய சுல்தான் குவாபூஸ் மறைவுக்கு பிரதமர் திரு. மோடி மீண்டும் தனது இரங்கலைத் தெரிவித்துக் கொண்டார். மாட்சிமைக்குரிய சுல்தான் ஹைத்தமின் ஆட்சிக் காலம் சிறப்பாக அமையவும், ஓமன் மக்களுக்கு அமைதியும், வளமும் கிடைக்கவும் பிரதமர் வாழ்த்துகள் தெரிவித்தார். இந்தியாவின் இரண்டாம் நிலை நட்பு நாடுகளில் மிக முக்கிய நாடாக ஓமன் இருப்பதாகவும் பிரதமர் மோடி உறுதிப்படுத்தினார்.
(
ரசாயனம் மற்றும் உரங்கள் அமைச்சகம்
மே 26 – 27 ஆகிய தேதிகளில் புது தில்லியில் 'இந்திய மருந்து மற்றும் இந்திய மருத்துவ சாதனங்கள்' பற்றிய சர்வதேச மாநாட்டை மருந்துத் துறை ஏற்பாடு செய்கிறது
புதுதில்லியில் வரும் 26,27 ஆகிய தேதிகளில்,இந்திய வர்த்தக மற்றும் தொழில்துறை கூட்டமைப்புடன்  இணைந்து மருந்துத் துறை ஏற்பாடு செய்யவுள்ள 'இந்திய மருந்து மற்றும் இந்திய மருத்துவ சாதனங்கள் 2023' தொடர்பான சர்வதேச மாநாட்டின் 8வது பதிப்பை மத்திய ரசாயனம் மற்றும் உரத்துறை அமைச்சர் டாக்டர். மன்சுக் மாண்டவியா தொடங்கி வைக்கிறார். இந்நிகழ்ச்சியில் ரசாயனம் மற்றும் உரத்துறை இணை அமைச்சர் திரு பகவந்த் குபாவும் பங்கேற்கிறார்.
மாநாட்டின் ஒரு பகுதியாக, டாக்டர். மாண்டவியா தேசிய மருத்துவ சாதனங்கள் கொள்கை, 2023 மற்றும் மருத்துவ சாதனங்களுக்கான ஏற்றுமதி மேம்பாட்டு கவுன்சிலை தொடங்கி வைப்பார். உலகின் மருந்தகம் என்று சரியாக அழைக்கப்படும் இந்திய மருந்துத் துறை, வரும் ஆண்டுகளில் உள்நாட்டுத் தேவைகளுக்காகவும், உலகளாவிய தேவைகளுக்காகவும் அதிகப் பங்களிப்பைச் செய்யும் என்று டாக்டர் மாண்டவியா நம்பிக்கை தெரிவித்திருந்தார். மேலும், மருத்துவ சாதனங்கள் துறையின் முக்கியத்துவத்தை உணர்ந்து, 2030ஆம் ஆண்டுக்குள் 50 பில்லியன் அமெரிக்க டாலராக வளரக்கூடிய சாத்தியக்கூறுகளுடன், மத்திய அமைச்சரவை சமீபத்தில் தேசிய மருத்துவ சாதனக் கொள்கை, 2023க்கு ஒப்புதல் அளித்தது.
மருத்துவ சாதனக் குழுக்களில் பொதுவான உள்கட்டமைப்பு வசதிகளை வலுப்படுத்துதல் அல்லது நிறுவுதல் மற்றும் மருத்துவ சாதனங்களுக்கான பரிசோதனை வசதிகளை வலுப்படுத்துதல் அல்லது நிறுவுதல் ஆகியவற்றின் நோக்கத்துடன் 'பொது வசதிகளுக்கான மருத்துவ சாதனக் குழுக்களுக்கான உதவி' என்ற புதிய திட்டத்தையும் மத்திய அமைச்சர் தொடங்குவார். .
இந்த நிகழ்வின் போது, தொழில்துறை, நித்தி ஆயோக், மருந்துகள், சுகாதாரம், டிபிஐஐடி மற்றும் உயர்கல்வி துறைகளின் பிரதிநிதிகள் கலந்து கொள்வார்கள்.
ரசாயனம் மற்றும் உரங்கள் அமைச்சகம்
நாடு முழுவதிலும் உரம் எளிதாகக் கிடைக்கும் ஏற்பாடு உள்ளது: கவுடா
நடப்பு கரீஃப் பருவத்தில் உரங்களுக்கான தேவை கணிசமாக அதிகரித்துள்ளது என மத்திய இரசாயன மற்றும் உரங்களுக்கான அமைச்சர் திரு. டி.வி. சதானந்த கவுடா கூறினார். இந்தத் தேவையை நிறைவேற்றுவதற்கென உர உற்பத்தியாளர்கள் மற்றும் மாநில அரசுகளுடன் மத்திய அரசு நெருக்கமாக இணைந்து செயல்பட்டு வருகிறது எனவும் திரு. கவுடா கூறினார்.
மேலும் இவற்றின் தேவைக்கு ஏற்ப வழங்கலை உறுதிப்படுத்தும் வகையில் இறக்குமதிக்கான சுழற்சிக் காலமும் சுருக்கப்பட்டுள்ளது எனவும் மத்திய அமைச்சர் கூறினார்.
தமது மாநிலத்தில் யூரியாவின் தேவை குறித்துப் பேசுவதற்காக தெலுங்கானா மாநில விவசாயத்துறை அமைச்சர் திரு. சிங்கிரெட்டி நிரஞ்சன் ரெட்டி திரு. கவுடாவை இன்று அவரது அலுவலகத்தில் சந்தித்துப் பேசினார். வழக்கமானதை விட சிறப்பாக உள்ள பருவமழை மற்றும் இந்த கரீஃப் பருவத்தில் பயிரிடும் நிலப்பரப்பு அதிகரிப்பு ஆகியவற்றின் விளைவாக கடந்த ஆண்டை ஒப்பிடும் போது தமது மாநிலத்தில் உரத்திற்கான தேவையும் நுகர்வும் அதிகரித்துள்ளது எனவும் அவர் மேலும் கூறினார். தெலுங்கானா மாநிலத்திற்குப் போதுமான அளவிற்கு யூரியா வழங்கப்படுவதை உறுதி செய்யவேண்டும் என்றும் அவர் மத்திய அமைச்சரைக் கேட்டுக் கொண்டார்.
தற்போது நாடு முழுவதிலும் உரங்கள் கிடைப்பதற்கான சூழல் வசதியானதாகவே உள்ளது என்றும், மாநிலங்கள் ஏற்கனவே போதுமான அளவிற்குக் கையிருப்பு வைத்துள்ள போதிலும், தற்போது தொடர்ந்து நடைபெற்று வரும் விதைப்பு முயற்சிகளின் காரணமாக உரங்கள் கூடுதலாக தேவைப்படுமெனில், அதற்கான வழங்கல் ஏற்பாடுகள் விரைவுபடுத்தப்படும் என்றும் விவசாயிகளுக்கு உரிய நேரத்தில் யூரியா கிடைப்பதற்கான ஏற்பாடுகள் செய்யப்படும் என்றும் கூறினார்.
பிரதமர் அலுவலகம்
ஐசிசிஆர் ஏற்பாடு செய்திருந்த ‘கும்பமேளாவில் உலகப் பங்களிப்பு’ நிகழ்ச்சியில் பிரதிநிதிகளிடையே பிரதமர் உரையாற்றினார்.
பிரயாக்ராஜ் கும்பமேளாவில் பங்கேற்ற 188 நாடுகளைச் சேர்ந்த பிரதிநிதிகளைப் பாராட்டுவதற்காக தில்லியில் உள்ள வெளிநாடுவாழ் இந்தியர் மையத்தில் சிறப்பு நிகழ்ச்சி  ஒன்றுக்கு கலாச்சார உறவுகளுக்கான இந்தியக் கவுன்சில் இன்று ஏற்பாடு செய்திருந்தது.
188 பிரதிநிதிகளுடன் எடுக்கப்பட்ட வரலாற்றுச் சிறப்புமிக்க குழு புகைப்படத்தில் பிரதமர் திரு நரேந்திர மோடியும், வெளியுறவு அமைச்சர் திருமதி சுஷ்மா ஸ்வராஜூம் இணைந்தனர்.
இங்குக் கூடியிருந்தோரிடையே உரையாற்றிய பிரதமர் பிரயாக்ராஜ் கும்பமேளாவில் இருந்து திரும்பியுள்ள பிரதிநிதிகளை சந்திப்பது மகிழ்ச்சியாக உள்ளது என்றார்.
கும்பமேளாவை நேரடியாகப் பார்க்கும்வரை ஒருவரால் முழுமையாக அதனைப் பாராட்ட இயலாது. எவ்வளவு மகத்தான பாரம்பரியம் அது என்று அவர் கூறினார். ஆயிரக்கணக்கான ஆண்டுகளாக இடையீடு இல்லாமல் இந்தப் பாரம்பரியம் தொடர்கிறது என்றும் அவர் கூறினார்.
கும்பமேளா ஆன்மீகம் பற்றியது என்பதைப் போலவே, சமூக சீர்திருத்தம் பற்றியதும் ஆகும் என்று அவர் குறிப்பிட்டார். எதிர்காலத்திற்கான செயல் திட்டத்தை உருவாக்கவும், முன்னேற்றத்தைக் கண்காணிக்கவும், ஆன்மீகத் தலைவர்கள் மற்றும் சமூக சீர்திருத்தவாதிகள் விவாதிப்பதற்கான ஒரு அரங்காக கும்பமேளா திகழ்கிறது என்றும் அவர் தெரிவித்தார்.
கும்பமேளாவில் வாய்மை, ஆன்மீகம், கலாச்சார உணர்வு ஆகியவற்றுடன் நவீனம் மற்றும் தொழில்நுட்பத்தை இணைப்பதற்கான முயற்சி தற்போது நடைபெறுகிறது என்று பிரதமர் கூறினார். இந்தியா, அதன் நவீனத்திற்காகவும், வளமான பாரம்பரியத்திற்காகவும் உலகத்தால் அங்கீகரிக்கப்படுகிறது என்று அவர் தெரிவித்தார். உலகின் பல்வேறு பகுதிகளில் இருந்து வந்துள்ள பிரதிநிதிகளுக்கு நன்றி தெரிவித்த அவர், கும்பமேளாவின் வெற்றிக்கு இவர்களின் பங்கேற்பும் முக்கியமாக உள்ளது என்றார்.
இந்திய நாடாளுமன்றத் தேர்தல்களை “ஜனநாயகத்தின் கும்பமேளா” என்று பிரதமர் வர்ணித்தார். கும்பமேளாவைப் போலவே இந்திய நாடாளுமன்றத் தேர்தல்களும், பெரும் எண்ணிக்கை மற்றும் பாகுபாடேயில்லாமை என்பது உலகத்தை வியக்க வைக்கிறது என்று அவர் கூறினார். இந்தியா அதன் நாடாளுமன்றத் தேர்தலை நடத்துவதைக் காண்பதற்கும் கூட உலகம் முழுவதிலும் இருந்து மக்கள் வரவேண்டும் என்று அவர் கூறினார்.
உள்நாட்டு விமானப் போக்குவரத்து அமைச்சகம்
கிஷன்கர் விமான நிலையத்தில் ககன் அடிப்படையிலான எல்பிவி முறையைப் பயன்படுத்தி வெற்றிகரமாக விமான சோதனைகளை இந்திய விமான நிலைய ஆணையம் நடத்தியுள்ளது
ராஜஸ்தானில் உள்ள கிஷன்கர் விமான நிலையத்தில் ககன்  அடிப்படையிலான எல்பிவி அணுகுமுறைகளைப் பயன்படுத்தி இலகு ரக விமான சோதனையை இந்திய விமான நிலைய ஆணையம் இன்று வெற்றிகரமாக நடத்தியது.
இந்த வெற்றிகரமான சோதனை இந்திய விமானப் போக்குவரத்துத் துறையின் வரலாற்றில் ஒரு பெரிய சாதனை மற்றும் முக்கிய மைல்கல் ஆகும். இதன் மூலம் ஆசிய பசிபிக் பிராந்தியத்தில் இத்தகைய சாதனையை எட்டிய முதல் நாடாக இந்தியா உருவெடுத்துள்ளது.
அதி நவீன விமான வழிகாட்டுதல் அணுகுமுறைகளை எல்பிவி அனுமதிக்கிறது. இஸ்ரோவால் ஏவப்பட்ட ஜி.பி.எஸ் மற்றும் ககன் ஜியோ ஸ்டேஷனரி செயற்கைக்கோள்களை  இந்தச் சேவை நம்பியுள்ளது.
ககன் என்பது இந்திய விமான நிலைய ஆணையம் மற்றும் இஸ்ரோ இணைந்து உருவாக்கியுள்ள இந்திய செயற்கைக்கோள் அடிப்படையிலான அமைப்பாகும். பூமத்திய ரேகைப் பகுதியில் இந்தியா மற்றும் அண்டை நாடுகளுக்காக உருவாக்கப்பட்ட இத்தகைய முதல் அமைப்பு இதுவாகும்.
இண்டிகோ ஏர்லைன்ஸ் அதன் விமானத்தை ககன் சேவையைப் பயன்படுத்தி பறக்கவிட்டது. விமான போக்குவரத்து தலைமை இயக்குநரக  இறுதி ஒப்புதலுக்குப் பிறகு, வணிக விமானங்களைப் பயன்படுத்துவதற்கான நடைமுறை தொடங்கும்.
சிறிய பிராந்திய மற்றும் உள்ளூர் விமான நிலையங்களில் விமானங்கள் எளிதாக தரையிறங்குவதை இந்த முறை சாத்தியமாக்கும். பிராந்திய இணைப்புத் திட்டத்தின் கீழ் உள்ள விமான நிலையங்கள் உள்ளிட்டவற்றில் ககன் செயல்முறைகளை மேம்படுத்துவதற்காக ஆய்வு செய்யப்பட்டு வருகிறது. இதனால், தரையிறங்கும் போது மேம்படுத்தப்பட்ட பாதுகாப்பு, எரிபொருள் நுகர்வு குறைப்பு, தாமதம் குறைதல் உள்ளிட்ட நன்மைகள் கிடைக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820947
ஜல்சக்தி அமைச்சகம்
ராஜஸ்தான் மாநிலம் ஜெய்ப்பூரில் 2023 செப்டம்பர் 14 அன்று அணைப் பாதுகாப்பு குறித்த சர்வதேச மாநாட்டை குடியரசு துணைத் தலைவர் தொடங்கி வைக்கிறார்
ஜல் சக்தி அமைச்சகத்தின் நீர்வளம், நதி மேம்பாடு மற்றும் கங்கை புத்துயிரூட்டல் துறை, 2023 செப்டம்பர் 14 முதல் 15 வரை ஜெய்ப்பூரில் உள்ள ராஜஸ்தான் சர்வதேச மையத்தில் அணை பாதுகாப்பு குறித்த சர்வதேச மாநாட்டுக்கு ஏற்பாடு செய்துள்ளது. "பாதுகாப்பான அணைகள் நாட்டின் செழிப்பை உறுதி செய்கின்றன" என்ற கருப்பொருளில் நடைபெறும் சர்வதேச மாநாட்டை குடியரசு துணைத் தலைவர் திரு. ஜக்தீப் தன்கர் தொடங்கி வைக்கவுள்ளார்.
அணைப் பாதுகாப்பு மற்றும் மேலாண்மையை மேம்படுத்துவதற்காக நடத்தப்படும் இந்த மாநாட்டின் சுமார் பதினைந்து நாடுகளைச் சேர்ந்த வல்லுநர்கள் பங்கேற்பார்கள் என்று எதிர்பார்க்கப்படுகிறது.
இந்தியாவில் 6,000-க்கும் மேற்பட்ட அணைகள் உள்ளன. பெரிய அணைகளின் அடிப்படையில் உலகளவில் மூன்றாவது இடத்தில் இந்தியா உள்ளது. நாட்டில் உள்ள அணைகளில் சுமார் 80 சதவீதம் 25 ஆண்டுகளை கடந்தவை. 234 அணைகள் நூற்றாண்டைத் தாண்டியுள்ளன. அவற்றின் பாதுகாப்பை உறுதி செய்வது மிக முக்கியமானது. இந்த நோக்கத்தை மனதில் கொண்டு, உலகெங்கிலும் உள்ள வல்லுநர்கள் ஒன்றிணைந்து அணைப் பாதுகாப்பு மற்றும் மேலாண்மை தொடர்பாக பல்வேறு தலைப்புகளில் விவாதிக்க முடிவு செய்து அதற்கான ஒரு முக்கிய நடவடிக்கையாக இந்த மாநாட்டை இந்தியா நடத்துகிறது
பல்வேறு தகவல் அமர்வுகள், வல்லுநர்கள் மற்றும் நிறுவனங்கள் பகிர்ந்து கொள்ளும் அணைகள் தொடர்பான தகவல்கள், அனுபவம், தொழில்நுட்பங்கள், புதுமைக் கண்டுபிடிப்புகள் மற்றும் பாதுகாப்பு ஆகியவற்றை மையமாகக் கொண்டு விவாதங்கள் நடைபெறும்.
கி.பி. 2-ம் நூற்றாண்டில் கரிகால சோழனால் கட்டப்பட்ட முதல் அணையான கல்லணை அணையில் இருந்து, இந்தியா தற்போது 6,000-க்கும் மேற்பட்ட அணைகளைக் கொண்டுள்ளது. இது பெரிய அணைகளின் அடிப்படையில் உலகளவில் மூன்றாவது இடத்தில் உள்ளது, அவற்றின் பாதுகாப்பை உறுதி செய்வது மிக முக்கியமானது. இத்தகைய வளமான வரலாற்றுப் பின்னணியில், பிரதமர் திரு. நரேந்திர மோடியின் தொலைநோக்கு அணுகுமுறையின் கீழ், அணை பாதுகாப்புச் சட்டம் - 2021 இயற்றப்பட்டது. அணைகளைப் பாதுகாப்பதில் நமது நாட்டின் அர்ப்பணிப்பை இது மேலும் வலுப்படுத்தியுள்ளது. இந்த முற்போக்கான சட்டம் அணை கண்காணிப்பு, ஆய்வு மற்றும் பராமரிப்பு ஆகியவற்றில் நாட்டின் அர்ப்பணிப்பை சுட்டிக்காட்டுகிறது. இது உலகளாவிய அணை பாதுகாப்பு தரங்களுக்கு ஒரு அளவுகோலை அமைக்கிறது.
குடியரசுத் துணைத் தலைவர் செயலகம்
குடியரசுத் துணைத் தலைவர் மக்களுக்கு ராம நவமி வாழ்த்துகளைத் தெரிவித்துள்ளார்
குடியரசுத் துணைத் தலைவர் திரு.வெங்கையா நாயுடு, நாட்டு மக்களுக்கு ராம நவமி வாழ்த்துகளைத் தெரிவித்துள்ளார். அவர் வெளியிட்டுள்ள வாழ்த்துச் செய்தியில், பகவான் ராமர் எடுத்துக்காட்டியுள்ள விழுமியங்களை உள்வாங்கிக் கொண்டு, அனைவரையும் அரவணைத்துச் செல்லும், ஆரோக்கியமான, வளமான, நிலைத்தன்மையுள்ள உலகை உருவாக்கலாம் என்று கூறியுள்ளார்.
(Visitor Counter : 39
பாதுகாப்பு அமைச்சகம்
பத்திரிகை குறிப்பு
ஹாக்கி போட்டியில் வென்றவர்களுக்கு தேசிய பாதுகாப்பு ஆலோசகர் பரிசு வழங்கினார்
பெங்கால் பொறியாளர் குழு மற்றும் மைய ரூர்க்கி ஆகியவற்றை 2021 பிப்ரவரி 12 அன்று பார்வையிட்ட இந்திய அரசின் தேசிய பாதுகாப்பு ஆலோசகர் திரு.அஜித் தோவல், தமது தந்தையும், ஹாக்கி வீரரும், பெங்கால் சாப்பர்சில் 36 ஆண்டு காலம் சிறப்பான பங்காற்றியவருமான திரு. மஜ் குணானந்த் தோவலின் நினைவாக ஏற்படுத்தப்பட்ட சுழற்கோப்பையை, வெற்றி பெற்ற அணிக்கு வழங்கினார்.
இந்த நிகழ்ச்சியின்போது பிஈஜி மற்றும் மைய அணி, மற்றும் பெங்கால் சாப்பர்சின் பல்வேறு பிரிவுகளை சேர்ந்த வீரர்களைக் கொண்ட அணி ஆகியவை பங்கேற்ற விறுவிறுப்பான விளையாட்டுப் போட்டி நடைபெற்றது.
அங்கிருந்தவர்களிடையே உரையாற்றிய திரு. அஜித் தோவல், இந்திய ராணுவ வீரராகவும் உண்மையான பெங்கால் சாப்பராகவும் தமது தந்தை தன்னை அடையாளப்படுத்திக் கொண்டார் என்று கூறினார்.
பெங்கால் சாப்பர்சின் போர் நினைவுச் சின்னத்தை பார்வையிட்ட திரு. தோவல், தியாகிகளின் நினைவாக அமைந்துள்ள அவ்விடத்தில் மலர் அஞ்சலி செலுத்தினார். பின்னர் அவர் புது தில்லிக்கு புறப்பட்டு சென்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697675
----
(Visitor Counter : 118
வணிகம் மற்றும் தொழில்துறை அமைச்சகம்
ஏற்றுமதியாளர்களுக்கு உதவ, 24 மணி நேரம் இயங்கும் உதவி எண்ணை அரசு அறிமுகப்படுத்தவுள்ளது: மத்திய அமைச்சர் திரு பியூஷ் கோயல் தகவல்
“ஏற்றுமதியாளர்களுக்கு உதவவும், பிரச்சினைகளுக்குத் தீர்வு அளிக்கவும் 24 மணி நேரம் இயங்கும் உதவி எண்ணை அரசு அறிமுகப்படுத்தவுள்ளது”, என்று வர்த்தகம் மற்றும் தொழில்துறை அமைச்சகத்தின் சார்பாக நடைபெறும் விடுதலையின் அம்ருத் மஹோத்ஸவத்தின் நாடு தழுவிய கொண்டாட்டங்களின் துவக்க விழாவில் மத்திய வர்த்தகம் மற்றும் தொழில்துறை, ஜவுளி, நுகர்வோர் விவகாரங்கள், உணவு மற்றும் பொது விநியோக அமைச்சர் திரு பியூஷ் கோயல் இன்று கூறினார்.
நொய்டா சிறப்புப் பொருளாதார மண்டலத்தில் வர்த்தகம் மற்றும் வணிக வாரத்தின் துவக்க நிகழ்ச்சியில் முக்கிய உரை நிகழ்த்திய அவர், தரம், உற்பத்தி, திறமை மற்றும் புதுமையின் அடையாளமாக இந்தியாவை மாற்றுவதே நமது முக்கிய நோக்கம் என்று தெரிவித்தார்.
விடுதலையின் அம்ருத் மஹோத்ஸவ கொண்டாட்டங்களின் ஒரு பகுதியாக 75 ஆண்டுகளில் இந்தியாவின் வளர்ச்சியைப் போற்றும் வகையில் நாடு முழுவதும் 7 நாட்களுக்கு சிறப்பு நிகழ்ச்சிகளை அமைச்சகம் நடத்த உள்ளது.
தொழில்துறை வளர்ச்சி மற்றும் ஏற்றுமதி நடைமுறைகளை உத்தரப் பிரதேசம் மேம்படுத்தியிருப்பதன் வாயிலாக அந்த மாநிலத்தில் வர்த்தகம் மேற்கொள்வது எளிதானதாகவும், பாதுகாப்பானதாகவும் இருப்பதாகக் குறிப்பிட்டு உத்தரப் பிரதேச மாநிலத்திற்கு அமைச்சர் பாராட்டு தெரிவித்தார்.
இந்தியாவை உலக தலைமையகமாக உருவாக்குவதற்கான பங்களிப்பு மற்றும் அடுத்த 25 ஆண்டுகளுக்கான திட்டத்தை இணைந்து மேற்கொள்ள வேண்டும் என்று அவர் வலியுறுத்தினார்.
கொவிட்-19 பெருந்தொற்றின் காலத்திலும் பிரதமரின் சீரிய தலைமையின் கீழ் நமது பொருளாதாரம் புத்துயிர் பெற்று ஏற்றுமதிகள் கணிசமாக அதிகரித்து வருவதாக திரு கோயல் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756414